“สุเชษฐ์” มอง SET ร่วง! ตามตลาดเอเชีย คัด 5 หุ้นเก็งกำไรระยะสั้น
“สุเชษฐ์ สุขแท้” มอง SET อ่อนตัวลงตามตลาดภูมิภาคเอเชีย พร้อมชู TTA, BANPU, GPSC, PTTEP, HANA เป็นหุ้นน่าเก็งกำไรระยะสั้น
“สุเชษฐ์” มอง SET อ่อนตัวลง ตามตลาดภูมิภาค แนะเก็บ 5 หุ้นเก็งกำไรระยะสั้น
14 มี.ค. 2566

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ (14 มี.ค. 66) ว่าแนวโน้มตลาดหุ้นไทยวันนี้มีลักษณะอ่อนตัวลง ตามทิศทางตลาดหุ้นในภูมิภาคเอเชีย ให้แนวรับ 1,560 จุด
ขณะเดียวกันเริ่มเห็นสัญญาณของการกลับมาฟื้นตัวในหุ้นบางตัว เริ่มมีแรงซื้อกลับมามากขึ้นหลังช่วงประกาศงบปี 65 ผ่านพ้นไปแล้ว ประกอบกับการเปิดประเทศหลังผ่อนคลายมาตรการโควิด-19 ส่งผลให้เริ่มทยอยฟื้นตัวอย่างต่อเนื่อง
ทั้งนี้แนะนักลงทุนติดตามบรรยากาศภาพรวมของตลาดฝั่งยุโรปในช่วงบ่ายของวันนี้ คาดว่า การเปิดตลาดหากดัชนีมีการอ่อนตัวลงไปไม่ถึง 1% ก็จะส่งผลให้ดัชนีตลาดหุ้นบ้านเรากลับมาฟื้นตัว และมีโอกาสเห็นเม็ดเงินไหลกลับเข้ามายังตลาดหุ้นไทยได้อีกครั้ง
สำหรับกลยุทธ์การลงทุนระยะสั้น แนะนำเป็น บริษัท โทรีเซนไทย เอเยนต์ซีส์ จำกัด (มหาชน) หรือ TTA  ให้แนวรับ 7.70-7.75 บาท ส่วนแนวต้าน 8.50 บาท, บริษัท บ้านปู จำกัด (มหาชน) หรือ BANPU ให้แนวรับ 10.70 บาท, บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ให้แนวรับ 65 บาท ส่วนแนวต้าน 70 บาท, บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ให้แนวรับ 140 บาท, บริษัท ฮานา ไมโครอิเล็คโทรนิคส จำกัด (มหาชน) หรือ HANA ให้แนวรับ 55 บาท ส่วนแนวต้าน 60 บาท ทั้งนี้หุ้นดังกล่าวข้างต้นแนะนักลงทุน ถือ หรือ “ซื้อ” เล่นเป็นรอบๆไป